
VYRIAUSYBĖ PASIŪLĖ AMNESTUOTI KALINIUS 

Apie 350 nuteistųjų būtų paleista iš laisvės atėmimo vietų, o apie 
pusšešto tūkstančio Įkalintųjų bausmės dalis būtų sumažinta, jeigu 
Seimas priims įstatymą "Dėl amnestijos pažymint Lietuvos Respublikos 
Nepriklausmybės atstatymo penktąsias ir Konstitucijos priėmimo 
trečiąsias metines". 

Vyriausybė šio įstatymo projektą pateikė Seimui. 

Pagal Projektą nuo neatliktos bausmės dalies ketinama atleisti 
asmenis, nuteistus iki 1990 metų kovo 10 dienos. Amnestija nebūtų 
taikoma tiems, kurie buvo nuteisti už beveik dvidešimt nusikaltimų, 
išvardytų šio įstatymo projekte. 

Laisvės atėmimu iki trejų metų arba pataisos darbais be laisvės 
atėmimo nuteistieji nepilnamečiai, moterys, 1 ir 2 grupės invalidai bei 
asmenys, vyresni negu 60 metų, taip pat turėtų būti atleisti nuo 
neatliktos bausmės dalies. Jeigu kuriam nors iš šiai kategorijai 
priklausančių asmenų atidėtas bausmės vykdymas, jiems taip pat siūloma 
pritaikyti amnestiją. 

io įstatymo projektą parengė septynių pareigūnų darbo grupė, kurią 
birželio mėnesį sudarė Lietuvos Vyriausybė. Rengiant projektą, buvo 


remtasi 1993 metų įstatymu "Dėl amnestijos pažymint Lietuvos Respublikos 
Konstituciją", 

BIUDŽETO DEFICITAS BUS DENGIAMAS VALSTYBĖS OBL (GACIJOIMIS 

1996 metų valstybės biudžetas planuojamas su 608 mln. litų deficitu, 
kurį, kaip ir šiemet, tikimasi dengti valstybės obligacijomis, 
parduodamomis užsienyje, - spaudos konferencijoje trečiadienį sakė Seimo 


Biudžeto ir finansų komiteto pirmininkas Feliksas Kolosauskas. 

Tokiu būdu, pasak jo, bus mažinama palūkanų norma už banko kreditus 
Lietuvoje. Dar šiais metais užsienyje tikimasi parduoti valstybės 
obligacijų maždaug už 50-60 mln. JAV dolerių. 

Kaip jau skelbta, 608 mln. biudžeto deficitas, kuris prilygsta 2 
proc. bendrojo vidaus produkto, yra suderintas su Tarptautiniu valiutos 
fondu. 1996 m. valstybės biudžete planuojama 5448 mln. litų išlaidų ir 
4840 min. litų pajamų. 

VALSTYBĖS PASLAPČIŲ SĄRAŠĄ SUDARYS VYRIAUSYBĖ 

Nuo 1996 m. kovo 1 dienos įsigalios Lietuvos Respublikos valstybės 
paslapčių ir jų apsaugos įstatymas. Iki tos dienos turi būti parengti ir 
Vyriausybės patvirtinti poįstatyminiai bei norminiai aktai, įvardinti 
Lietuvos Respublikos Seimo nutarime "Dėl Lietuvos Respublikos valstybės 
paslapčių ir jų apsaugos įstatymo įgyvendinimo". Tai numato trečiadienį 
priimtas Seime Lietuvos Respublikos valstybės paslapčių ir jų apsaugos 
įstatymas. 

Įstatymas reglamentuoja valstybės paslaptį sudarančių žinių 
įslaptinimą, saugojimą, naudojimą ir išslaptinimą Lietuvos Respublikoje 
bei jos diplomatinėse ir konsulinėse atstovybėse užsienyje. Pagal 
įstatymą valstybės paslaptys - tai politinės, eknominės, karinės, 
teisėtvarkos, mokslo ir technikos ar kitos žinios, kurių atskleidimas 
gali pažeisti Lietuvos Respublikos suverenumą, gynybinę ar ekonominę 
galią, pakenkti Lietuvos konstitucinei santvarkai bei politiniams 
interesams. 

"Įstatymas apibrėžia tik paslapčių sferas, tačiau konkretų jų 
sąrašą iki 1996 metų kovo 1 dienos turėtų sudaryti Vyriausybė", - sakė 
ELTAI Valstybės saugumo departamento generalinio direktoriaus 
pavaduotojas Kazys Pėdnyč ta, Jis nepritarė kai kuriems Seimo nariams, 
norintiems įstatyme numatyti baigtinį valstybės paslapčių sąrašą. 
"Keičiantis gyvenimo reikalavimams, tas sąrašas irgi turėtų keistis. Ir 
tai nėra nuostata, suteikianti Vyriausybei galimybę savivaliauti", 
teigė K.Pėdnyčia. 

Seimas pasiūlė Vyriausybei iki 1996 m. kovo 1 d. patvirtinti 
valstybės paslaptis sudarančių žinių saugojimo tvarką, nustatyti tokių 
žinių sąrašo rengimo bei keitimo tvarką, sudaryti pareigybių sąrašą, 
kurias užimantiems asmenims gali būti suteikiama teisė susipažinti su 
valstybės paslaptimis. 


